
Morbus  quicunque  contagio  speciali  exoriens, 
eadem  semper  signa  exhibere,  unam  sibi  ean- 
demque  formam  inducere,  iisdem  vicibus 
subjici,  eadem  ratione  finiri  deberet,  si  homi¬ 
num  unicuique  corporis  firmitatem  eandem, 
aut  valetudinem,  aut  temperamentum  Natura 
tribuisset.  Medicus  porro,  quicquid  eum  do¬ 
cuerit  experientia  propria  de  alio  aegrotante, 
id  alii  similiter  laboranti  audacter  praecipere 
aut  applicare  posset  s  neque  minus  de  morbi 
eventu  facile,  certe,  clare  praedicere  liceret. 
Verum  constitutiones  corporis  humani  diver- 

sissimas  invenimus.  Diversitates  imprimis  is¬ 
tae  quas  Temperamenta  vel  Diatheses  medici 
vocant,  vitae  genere,  cultura,  mire  augentur. 
Quin  et  vitiis  parentum  saepenumero  pluri¬ 
mos  et  diversissimos  morbos  quasi  transduci 
videmus,  qui  corpore  diu  latentes,  quam  ce¬ 
lerrime  causa  idonea  oblata,  semet  osten¬ 
dunt,  atque  forma  quidem  tam  perplexa,  tam- 
que  fugace,  ut  ad  artem  nostram  quasi  frus¬ 
trandam  nati  appareant.  Nec  aliter  res  se 
habet  in  iis  diversitatibus  supradictis  quibus 
homines  inter  se  se  distinguantur. 

Medici  igitur  erit  hisce  temperamentis  in¬ 
ter  se  separandis  semet  assuefacere,  qui  enim 
his  probe  perspectis  medicinam  exercet,  in 
omni  fere  morbo  et  signa  rite  prognosticare, 
et  momentum  temporis  remediis  exhibendis 
accommodatum  praevidere,  et  metam  non 
transiliendam  notare  poterit;  itaque  nun¬ 
quam  dum  alium  curare  studeat,  alium  et  in¬ 
festiorem  morbum  inducit. 

In  Rubeola  curanda  haec  cognitio  admo¬ 
dum  necessaria  est,  ubi  enim  deficit,  eventus 
saepe  funestissimi  insecuti  sunt.  Filius  quo 
haud  formosior  ullus  paulatim  tabescens ; 
filiae  pulchritudo  Hectica  marcens,  cui  ipsa 

brevi  succumbet ;  infans  prius  claudicare 
quam  ambulare  coactus,  sequelae  sunt  quoti¬ 
dianae. 

Huic  rei  ut  animum  attenderem,  anno  sa¬ 
lutis  1812  inductus  sum,  puerorum  quorun- 
dam  aspectu  quorum  alii  Phthisi,  alii  ulceri¬ 
bus  molestissimis  externis,  nec  pauci  diar¬ 
rhoea  perniciosa  laborabant.  Omnes  quidem 
mala  miseranda  prae  se  ferebant,  et  haec  om¬ 
nia  ad  eandem  causam,  Rubeolam  scilicet, 
quam  menses  ante  nonnullos  perpessi  sunt, 
referebantur.  Puerorum  nonnulli  ex  ea  le¬ 
gione  erant  cui  tunc  temporis  munere  medi¬ 
co  fungebar ;  plures  tamen  pauperum  erant 
prope  habitantium.  Qui  legionis  erant,  apud 
stationes  distantiores  aegrotaverunt  qua  nec 
chirurgi  legioni  eos  invisere  possent,  nec 
alii  adjuvantes  quam  mulierculae  miserae 
quibus  sola  ad  omnia  panacea  erat  spiritus 
ardens  distillatus,  et  quidem  in  morbis  in- 
flammationem  habentibus. 

Sequelae  tamen  quas  citavi  pro  rata  parte 
affectorum,  citoque  sanatorum  paucae  erant, 
quae  res  ni  fallor,  Rubeolam  mitem  esse 
morbum  demonstrat,  nec  suopte  genere  ti¬ 
mendum.  Quanti  quidem  aestimenda  est 

felicitas  validae  corporis  constitutionis  quae 
hominem  ut  videmus,  contra  morbum,  igno¬ 
rantiam,  barbariemque  una  petentes  incolu- 
men  praestare  valeat ! 

Rubeola  itaque  sola  metuenda  est,  prout 
in  aliis  malis  progignendis,  temperamento  ae¬ 
gri  adjuvante  polleat;  et  quoniam  ex  tempe¬ 
ramentis  singula  speciem  singulis  morbis  no¬ 
vam  tribuat,  ante  omnia  dicendum  erit,  qua 
ratione  temperamenta  quaedam  inter  se  dis¬ 
criminanda  sint, 

Diathesis  quae  prima  mihi  obvenit,  for¬ 
tasse  quia  maxime  optanda,  Sanguinea  est, 
seu  Inflammatoria.  Hocce  temperamentum 
junioribus  utriusque  sexus  proprium  est,  vere 
semet  manifestissime  ostentans.  Talibus  co¬ 
lor  vultus  rubeus ;  ipse  hilaris,  animatus,  pul¬ 
sus  arteriarum  frequens  fortisque,  motus  san¬ 
guinis  facile  atque  aequaliter  a  stimulo  quo¬ 
libet  accelerandus,  actiones  sive  vitales  sive 
naturales  alacres  sunt.  Crines  plerumque  atri : 
musculi  firmi,  forma  plerumque  elegantior, 
atque  viribus  haud  injuria  juvenis  gaudet. 

Siquando  haec  Diathesis  nimia  est,  (sit  ve¬ 
nia  verbo)  sanitas  nimis  bona  evadit,  quae 
iterum  morbi  futuri  nraenuncia  habenda  est; 

Ergo  si  plenior  aliquis  et  speciosior,  et 

coloratior  factus  est,  suspecta  habere  bona 
“  sua  debet.” 

In  hac  corporis  conditione,  signa  Rubeolae 
monitoria  brevi  fere  tempore  absolvuntur, 
utcunque  violenta.  Eruptio  aliquando  pri- 
mum  est  indicium :  alias  nimia  alacritas  hi- 
laritasque  praeter  solitum  praecedit,  monitum 
Celsi  jam  traditum  pulcherrime  illustrans. 
Sed,  hic  quidem  corporis  habitus  est  Rubeo-? 
lae  faustissimus,  in  quo  nihil  est  quod  medi¬ 
cus  timeat.  Ad  quodvis  morbi  tempus,  ille 
dum  infractus  maneat,  signa  facile  sanguine 
misso  cohibebit,  sed  mature  sanguine  mit¬ 
tendo  mala  eadem,  quae  postea  multo  majore 
vi  sanguinis  perdita  vix  debellanda  erunt, 
facile  arceat.  Primis  enim  protinus  diebus 
sanguinis  jacturam  aliquis  fert,  eo  melius  tu*- 
tiusque  exinanitiones  patietur  aeger. 

Diathesis  Strumosa  seu  Scrofulosa,  clare 
notatur,  atque  facile  distinguitur.  Cutis  gla¬ 
bram  marmoream  speciem  exhibet,  per  quam 
venae,  eleganter  purpureae  ramose  translu- 
cent.  Columna  Narium,  labium  que  superius 
quasi  intumuissent,  videntur  :  oculi  crines¬ 
que  albidinem  imitantur ;  quamvis  illi  qui- 

dem  nigri  aliquando,  hi  fusciores  vel  atri 
subinde  videantur.  Prima  aetate  genae  ru¬ 
bricam  pulcherrimam  prae  se  ferunt,  nec  raro 
labia,  lingua,  fauces  eodem  rubore  tinguntur. 
Ab  irritationibus,  veluti  dentitione,  infantuli 
ejusmodi  Diarrhoeae  atque  Lienteriae  fiunt 
obnoxii.  Lacte  nutricis  immutato  per  alvum 
descendente.  Hepar  plurimis  jam  natis  non 
ut  decet  semet  contrahit ;  dentes  decidui  cito 
carie  roduntur,  atque  glandulae  concatenatae 
intumescunt.  Qui  rubrica  supradicta  cuti¬ 
culae  primis  annis  colorantur,  pubescentes 
Phthisin  Tuberculosam  saepius  patiuntur. 
Qui  contra,  totam  per  vitam  pallorem  cutis 
marmoream  exhibuerunt,  etiamsi  nequaquam 
pueritiam  morbosam  degerint,  media  tamen 
aetate  glandes  mesentericas  auctas,  glandes 
cervicis  aliarumque  partium  tumidas  habere 
consuerunt.  Sensuum  omnium  acumen,  hi¬ 
laritas,  mentis  mobilitas  alacritasque  hanc 
corporis  Diathesin  comitantur,  credula  heu ! 
mater  pulchritudinem  stupet  in  dies  crescen¬ 
tem.  Pater  ingenium  praecox  pueri  jamjam 
factis  cessabundi  miratur.  Somnium  quam 
fallax  quam  gratum.  Indumen  istud  tempo¬ 
rarium  cito  exuetur ;  praecoeitas  illa  prae- 

mature  accelerata  cito  silebit ;  atque  infelix 
talium  bonorum  compos,  saepe  priusquam 
bona  esse  noverat,  e  medio  tollitur. 

Contra  naturam  hujus  diatheseos  est,  si 
cum  sanguinea  comparatio  fiat,  eam  inflam¬ 
mationem  multum  aut  facile  suscipere ;  sed 
si  hoc  novimus,  illud  quoque  novimus  non 
minus  ;  quod  ea  res  quae  in  sanguineis  levis¬ 
sima  videretur,  in  scrofulosis  potest  ab  aliis 
causis  formidolosissima  evadere. 

In  diathesi  inflammatoria,  vasa  distensa  si- 
mulatque  vacua  facta  sunt,  collabentur  seque 
contrahent,  brevique  munera  resumunt ;  hic 
contra  vasa  pallentia  natura  debilia,  post  dis¬ 
tentionem  quamvis  exinanata  vix  contrahere 
tendunt,  motus  eorum  ignavi  sunt,  humores 
suos  propellere  non  valent,  turgescunt,  malis 
demum  innumeris  originem  praestantia.  Do¬ 
cent  exempla  quotidiana.  Si  quando  febris 
tales  simplex  adorta  fuerit,  remediisque  anti- 
phlogisticis  (quae  vocant)  curata  est ;  quam 
pauci  ad  valetudinem  tandem  perveniunt; 
quin  tumor  iis  aliquis  topicus  febri  mox  su¬ 
pervenerit.  Si  injuria  tantum  levis  facta  est, 
cum  dolore  et  rubore,  tumor  non  decedere 
solet.  Si  frigore  inflammatio  excitata  fuerit 

atque  eadem  curandi  ratio  adhibita ;  artictfc 
lorum  tumores,  rheumatismumque  chroni¬ 
cum  subsequi  videmus.  Quinetiam  si  Oph¬ 
thalmia  inducta  fuerit,  vetusta  ejus  forma 
supervenit,  atque  lympha  coagulabilis  effun¬ 
ditur. 

His  rebus  docemur,  quod  cum  necessario 
deplere  coacti  simus,  atque  deplendo  malum 
superaverimus,  non  amplius  curationem  antu 
phlogisticam  urgere  debemus  5  sed  remediis 
lenioribus  niti  ut  robor  vigorque  vasculis 
multum  desiderantibus  concilietur. 

Si  Rubeola  hancce  diathesin  adorta,  ex 
eodem  consilio  curetur,  etiam  sub  hac  condi¬ 
tione  levem  aliis  comparatum  esse  morbum 
inveniemus. 

Jam  supra  dixi  morbos  specificos  contagi¬ 
osos  eandem  omnino  speciem  constanter  as¬ 
sumpturos  esse,  ni  corporis  peculiaribus  con¬ 
ditionibus  ;  nec  non  aeris  conditione  tunc 
temporis  existente  afficerentur.  De  Rubeola 
tamen  agentes  scriptores,  pro  supervacaneis 
ista  habuisse  plerique  videntur.  Dr  Willan 
scripsit — “  The  cough  often  occurs  seven, 
“  ten,  fifteen,  or  twenty  days  before  the  dis- 
“  ease  formally  commences.”  Haec  autem 

res  diathesi  scrofulosae  propria  est,  atque  di¬ 
lucide  monstrat,  quod  etiam  contagiem  sua 
natura  stimulans  pedetentim  quasi  evolvi 
oporteat  priusquam  in  corpore  unicam  com¬ 
motionem  universam  excitare  possit.  Mor- 
tonus  et  Sydenhamus,  proclivitatem  ad  in¬ 
flammationem,  etiam  post  eruptio  evanuerit 
semper  subesse  credentes,  venaesectionem 
laudarunt;  prior  quidem  postquam  eruptio 
perfecta  sit,  posterior  postquam  decesserit. 
Signa  quidem  quae  indicant  semet  in  hac 
diathesi  plerumque  ostendunt;  non  autem 
inflammationem  praesentem  indicant :  in¬ 
flammationis  sequelae  sunt.  Inflammatio  jam 
vasa  pulmonum  exhausit,  quae  vi  contrahen¬ 
di  deficiente  turgescunt,  atque  pressio  eorum 
in  tubos  parvulos  bronchiorum  spiritui  diffi¬ 
cili,  dolori,  anxietati,  calorique  inaequabili 
ortum  ita  praebent.  His  autem  indiciis  no¬ 
men  falso  inditum  inflammationis  confusio¬ 
nem  aegre  extricabilem  genuit;  cum  voca¬ 
bulo  enim  inflammatione  naturaliter  regimen 
consonum  antiphlogisticum  consociatur.  Sed 
ipsa  sui  medela  est!  atque  quam  misere  nos 
deceptos  deprehendimus,  quando  ad  injuriam 
curatione  contraria  reparandam,  omnia  re- 

media  nostra,  aut  nimis  sera,  aut  invalida 
reperimus. 

Ut  inflammatio  sit,  quatuor  res  necessariae 
sunt:  dolor,  calor,  tumor,  rubor.  Si  quae¬ 
libet  ex  his  desit,  non  est  inflammatio  legiti¬ 
ma,  neque  quasi  omnes  morbi  notae  adessent, 
curanda;  atque  hoc  quidem  Rubeolae  tem¬ 
pore,  et  in  strumosa  diathesi,  non  omnes  ad¬ 
esse  haud  absque  ratione  ducamus.  Hujus 
rei  multa  extant  documenta,  quorum  unum 
quam  crebro  occurrat,  proponam.  Si  vice 
signorum  dictorum,  in  pulmonibus  sese  ma¬ 
nifestantium,  minuti  tumores  furunculos  men- 
tientes,  medio  corpore  membrisve  appareant, 
hi  signa  inflammationis  peculiaria  non  prae 
se  ferunt.  Color  lividus  est ;  calor  furunculi 
insignis  deest,  dolor  pruritus  sensu  copulatur, 
lente  ad  suppurationem  procedunt,  pus  mali 
moris  apparet,  maligne  demum  sanescunt, 
nec  unquam  curatione  antiphlogistica  adju¬ 
vantur.  Verum  enim  vero  illustrissimus  olim 
Professor  F.  Home  incisione  facta,  comperit, 
inflammationem  his  signis  quae  dico  non  ori¬ 
ginem  praebere.  Illius  neque  notas,  neque 
etiam  vestigia  olim  praesentis,  detegere  po- 

tuit ;  etiamsi,  pulmones  scalpello  divisos,  san¬ 
guine  infarcta,  esse  videret.* 

Dr  Willan,  uti  videtur  impetum  inflam- 

/ 

mationis  secundarium  esse  credidit.  Quan- 
quam  vero  sanguinem  missionem  laudet,  non 
id  fecit  sine  certis  conditionibus  propositis. 
— “  Since  it  has  not  an  effect  in  alleviating 
C(  the  symptoms  equal  to  that  which  is  expe- 
cc  rienced  from  it  in  pulmonic  affections  ori- 
<c  ginating  from  cold ;  hence  we  should  em- 
“  ploy  as  auxiliaries  to  bleeding,  at  the  latter 
a  period  of  the  disease,  blisters  and  demul- 
“  cent  liquor  s.”  Hic  manifestum  est,  auc¬ 
torem  opium  vi  sedatrice  sua  operari  velle : 
quando  profectus  ejus  nihilominus  a  vi  potius 
stimulante  provenisset.  Postea  enim  in  tem¬ 
pore  eruptionis  opium  nihil  prodesse  docet : 
non  somnum  conciliare  expertus  est,  sed  ca¬ 
lorem  et  inquietudinem  inferre,  ideoque  raro 
praecepit  donec  exanthema  declinaverat. 
Hoc  tempore  operationem  ejus  in  corpus  ean¬ 
dem  esse  oportet :  sed  tunc  calor  auctus  ne¬ 
cessarius  fuit,  vasa  turgida  ad  contrahendum 
stimulavit,  eorum  fluida  propulit,  inquietem 


*  Vide  Clinic.  Exper. 

non  excitavit  sed  sedavit,  somnumque  ideo 
conciliavit.  Alii  quos  dixi  auctores  (Home 
excepto)  opium  quoque  exhibuerunt,  sed  iis 
quoque  consilium  fuit  ut  sedantis  ritu  age¬ 
ret  :  ab  initio  enim  dederunt.  Aegri  tamen, 
postquam  eruptio  declinaverat,  continuato 
ejus  usu,  conservati  sunt  ;  stimulantibus  ni¬ 
mirum  ejus  effectibus  tum  maxime  beneficiis, 
lethalique  sanguinis  missi  operationi  obsisten* 
tibus.  Sic  chemicus  temperiem  32°  F.  con- 
servare  nivem  aquamque  bullientem  miscen¬ 
do,  novit;  novit  autem  alias  ejusdem  rei  effi¬ 
ciendae  rationes,  rationes  quidem  longe  lon- 
geque  errori  minus  obnoxiae. 

Curatio  in  hac  ab  ea  in  Diathesi  inflamma-* 
toria  diversissima  esse  debet.  In  evacuatione 
cautissime  agere  oportet,  plerumque  nihil 
opus  est  nisi  ut  alvus  modice  laxa  conserve¬ 
tur.  Si  tamen  necessarium  sit  purgantibus 
celerioribus  uti,  stimulus  aliquis  lenis,  dum 
operantur,  adhibeatur.  Eruptione  facta  par¬ 
vas  doses  alicujus  ex  antimonii  praeparatis 
praecepi  oportet.  Effectus  eorum  manifesti 
fiunt  quo  tempore  eruptio  decedit.  Antimo¬ 
nii  exiguae  doses  corpus  leniter  stimulant, 
motum  sanguinis  mire  temperant,  aequabilem 

ubique  reddendo.  Quum  a  colore  mutato, 
eruptionem  decessuram  videmus,  tum  vinum 
et  cinchona  parvis  sed  crebro  repetitis  modis 
optimos  praestant  effectus ;  atque  si  pruden¬ 
ter  administrata,  omne  ingratum  indicium 
arcebitur.  Usus  quoque  purgantium  incau¬ 
tus  in  hoc  morbi  tempore,  quem  varii  scrip¬ 
tores  impense  laudant  procul  dubio  culpan¬ 
dus  est.  Corpore  quidem  sanguineo  raro 
nocebunt,  saepe  quidem  necessaria  fuerint : 
sed  in  hac  quam  nunc  tractamus  constitu¬ 
tione,  gravia  incommoda  induxisse  vidi.  A 
credita  ad  inflammationem  post  rubeolam 
proclivitate  orta  est  haec  curandi  ratio ;  sed 
an  etiam  in  temperie  sanguinea,  haec  procli¬ 
vitas  subsit,  vehementer  dubito  \  talem  enim 
proclivitatem  potius  cum  exanthemate  dece¬ 
dere  putarem,  atque  in  strumosis,  difficillime 
etiam  arte  quadam  exhibita  inflammationem 
acutam  excitares. 

Si  quidem  post  eruptio  evanuerit,  spiritus 
difficilis  dolor  in  pectore,  tussis,  anxietas, 
aliaque  signa  occurrerant,  sanguinem  mittere 
opus  erit :  sed  parva  tantum  copia  detrahen¬ 
dus  erit,  qualis  pro  tempore  vasa  onere  suo 
liberet,  tempusque  ad  alia  remedia  procuret. 


14 


DISSERTATIO  MEDICA 


quae  tunicas  eorum  relaxatas  contrahere  co¬ 
gant.  Hunc  ad  finem,  stimuli  usurpandi 
sunt,  extrinsecus  per  frictiones,  intrinsecus 
per  vapores  aceti,  aquaeque  inhalatos,  libero¬ 
que  vini  usu,  pro  aetate  aegri,  aethere  si  opus 
sit  adjecto.  Hic  annotarum,  quod  sub  pri¬ 
mum  aggressum  horum  signorum,  aceto  solo 
haec  prohibita  atque  expugnata  viderim. 

Hanc  partem  cum  loco  sequente  ut  con¬ 
cludam  veniam  rogo.  Enucleate  enim  os¬ 
tendit  beneficia  ex  quovis  auxilio  (et  quo¬ 
cunque  consilio  dato)  tonum  vasorum  susti¬ 
nere,  atque  ne  post  inflammationem  extur- 
gescunt  prohibere,  valente.  Eadem  citatione 
patebit  quod  cortex  cinchonae  hoc  solo  modo 
agere,  atque  signa  temere  Peripneumoniam 
indicare  credita  arcere  potuisset.  “  The 
“  practice  of  giving  bark  in  measles  was  in- 
“  troduced  by  Dr  Cameron,  an  eminent  phy- 
“  sician  at  Worcester.  He  observed  that  it 
“  prevented  the  retrocession  of  the  morbid 
16  acrimony,  and  continues  the  efflorescence 
“  on  the  skin,  sometimes  so  long  as  the 
‘c  twelfth  day.  By  this  means  the  cough  and 
“  other  inflammatory  symptoms  are,  in  a 
“  great  measure,  obviated,  and  the  patient  is 

freed  from  ali  danger  of  a  peripneumony. 

“  Doctor  Percivai  informs  us  tliat  he  has 

u  many  years  since  adopted  the  method  of 

u  cure  recommended  by  Dr  Cameron ;  and 

“  he  is  fully  convinced  of  its  safety  and  effi- 

“  cacy  in  all  ordinary  cases.  During  the  late 

“  epidemic,*  not  a  single  instance  occurred 

to  him  of  the  peripneumony  succeeding 

“  the  measles,  when  the  bark  had  been  em- 

*  • 

“  ployed.”  t 

Diathesis  Typhoides  raro  annis  infantilibus 
occurrit,  sed  hoc  tempore  facile  inducatur ; 
magis  quidem,  si  ab  aeris  conditione,  jam  in 
corpore  ad  eandem  proclivitas  existat.  Auc¬ 
tores  omnes,  praesertim  cl.  Sydenhamus,  pro¬ 
clivitatem  febris  eruptionum  typum  seu  cha¬ 
racterem  febris  eodem  tempore  grassantis  in¬ 
ducere  notaverunt.  Exempli  gratia,  si  typhus 
febris  sit  epidemicus  dum  Rubeola  dominatur, 
in  multis  exemplis  reperiemus  conditionem 
typhoidem  supervenire  quo  tempore  eruptio 
decessura  sit,  atque  citius  si  aeger  strumosa 
sit  diathesi.  Haec  aeris  conditio,  hoc  qui- 


*  1774«. 

f  Manning’s  Practice  of  Med.  p.  14L 

dem  contagium  statim  in  cerebrum  agat  opor¬ 
tet,  nam  effectus  ejus  frequenter  instantes 
apparent.  Mane,  cum  laetitia  cubantem  re¬ 
linquimus  restitutionis  rapidae  securi :  sed 
quando  proximae  invisimus,  haec  signa  in 
alia  mutata  atque  opem  nostram  postulantia 
inveniamus,  omnes  secretiones  vitiatae  sunt, 
eruptio  nigra  vel  atra,  signa,  ni  fallor  rubeo- 
lae  nigrae  Doctoris  Willan. 

In  epidemico  nuper  in  Hibernia  grassante, 
pauca  hujusmodi  exempla  vidi:  non  tamen 
eruptionem  adeo  atram  habentia  ut  nigra  ap¬ 
pellari  merentur,  etiamsi  ab  aliis  id  nigredinis 
aliquando  obvenire  certior  factus  sum. 

Curatio  hic  eadem  ac  in  febre  typhoide 
esse  debet,  memoria  probe  habita,  quod  quo-* 
niam  corpus  sub  excitatione  fuerit,  debilitas 
eo  major  esse  tendit  atque  si  non  cohibeatur, 
terminatio  infausta,  etiam  celerius  quam  in 
typho  ipso  superveniat. 


DE  RUBEOLA, 


17 


RUBEOLAE  COMMUNICATIO. 


Illustrissimus  olim  hujus  academiae  Pro» 
fessor  F.  Home,  primus  fuit  qui  Rubeolae 
insertionum  conatus  est*  Putavit  quod  si 
variola  comparate  mitior  inserendo  reddi  pos¬ 
set,  eadem  innoculatio  violentiam  Rubeolae 
mitigare  valeret,  atque  signa  infausta  eam 
saepe  consequentia  arceat.  Non  tantum  ei 
feliciter  ceperunt  conamina,  sed  id  quod  a 
priori  suspicatus  est,  confirmavit,  nempe,  ru» 
beolam  inoculatam  morbum  multo  leniorem 


esse  quam  naturalem,  i.  e.  contagio  alio  ge¬ 
nitam.  Prior  enim  non  tanto  febris  quantum 


posteriorem  antecedit,  stipatur,  neque  tussi 
inquiete,  aliisque  inflammationis  malis  comi¬ 
tantibus,  neque  lippitudine,  tussi,  febre  hec« 


tica,  pulmonibusque  ulceratis  subsequi  solitis. 
His  tam  gravibus  argumentis  nihil  obstanti¬ 
bus,  Rubeolae  insertio  nunquam  in  usum  ge¬ 
neralem  pervenit.  Pauculi  quidem,  sed  mi¬ 
nore  felicitate  rem  experti  sunt :  alii  fortasse 
inutilem  nec  necessariam  putant,  atque  ego- 
mej;  rarius  necessariam  fore  putarem,  si  om- 

nibus  in  exemplis  diathesis  aegri  inter  cura¬ 
tionem  considerata  esset.  Possunt  tamen  ex¬ 
empla  existere,  quibus  et  conveniat  et  expe¬ 
diat  insertionem  adhibere  $  ubi  quidem  labes 
scrofulosa  valde  intensa  est,  cum  signis  pul¬ 
monum  tuberculis  vitiatorum,  ubi  periculum 
infectionis  multiplex  est.  Tali  vero  exemplo 
attentio  ad  pulmones  dirigitur,  eos  morbum 
quam  minime  vexare  volumus,  atqui  hanc  ir¬ 
ritationem  solummodo  evitare  possumus,  mor¬ 
bum  eo  modo  communicando,  quo  pulmones 
non  primarie  afficiantur.  Si  contagio  sit  ma¬ 
teria  in  aere  ambiente  suspensa  vel  soluta,  et 
in  respiratione  faucibus,  tracheae,  pulmonibus 
admota,  manifestum  est  quod  irritatio  topica 
sequetur,  atque  ab  ea  parte,  morbus  universo 
corpori  impertietur.  In  diathesi  sanguinea 
haec  communicatio  celerior  est,  in  strumosa 
autem  minus.  In  utroque  irritatio  primum 
eadem  est  natura  atque  vehementia :  sed 
quoniam  conditio  posterior  non  adeo  facile 
ad  actionem  generalem  excitatur,  irritatio 
longius  topica  perstat,  atque  hinc  tussis  per- 
petua,  molesta  per  totam  tempus  preparato- 
rium  morbi,  infestans.  Membrana  tracheae 
bronchiisque  obducta,  primum  inflammatione 

affecta,  partem  quoque  inflammationis  gene¬ 
ralis  quae  sequitur  perferre  cogitur,  nec  mi¬ 
rum  si  chronico  affectui  successuro  obnoxia 
videretur.  Nunc  insertione  facta,  illud  sal¬ 
tem  lucramur :  morbum  sine  irritatione  topi- 
ca  in  ulla  parte  memorabili  inducimus.  Ut 
in  morbo  naturali,  membranae  mucosae  fiunt 
affectae,  sed  statim,  et  omnes  una,  nulla 
parte  graviore  quam  aliis  partibus  inflamma¬ 
tione  laborante :  atque  quoniam  actiones  dif¬ 
fusae  singulas  partes  leviter  premant,  lenem 
ideo  morbum  habemus. 

Quando  materia  vario! osa  in  nares  inseri¬ 
tur,  morbum  admodum  violentum  habemus : 
eadem  in  brachio  inserta,  morbus  mitior  ge¬ 
neratur,  in  clunes  aut  crura  adhuc  mitior. 
Anne  haec  differentia  pendet  a  puncto  inser¬ 
tionis  modo  propius  modo  longius  ab  organis 
vitalibus  centroque  nervoso  ? 

Causa  cur  inoculatio  non  usitetur,  a  me¬ 
thodo  forte  poposita,  petenda  est.  Lana 
Gossypina  in  sanguine  aegri  rubeola  laboran¬ 
tis  demittitur,  atque  tunc  in  vulnus  brachii 
inficiendi  inseritur.  Docet  Hornius  se  diffi¬ 
cile  sanguinem,  propter  hominum  praejudi¬ 
cia,  quantum  opus  esset  obtinuisse ;  atque 

quando  reputamus  quali  horrore  foeminae  et  ^ 
omnes  infantes  sanguinem  contemplari  so¬ 
lent,  hoc  impedimentum  etiam  per  se  medi¬ 
cinae  laudatae  vehementer  obstare  confiten¬ 
dum  erit.  Ut  illud  quidem  evitaret  ingenio¬ 
sissimus  Doctor  Paterson  Aerensis  novam 
methodum  proposuit,  atque  in  uno  experi¬ 
mento,  solo,  uti  credo,  quod  instituit,  perfe¬ 
cit*  Laneum  quod  vulgo  circa  aegrorum  col¬ 
la  in  hoc  morbo  geritur  capit,  atque  eo  bra¬ 
chium  pueri  inficiendi  fricat :  fricto  brachio 
demum  circumvolvit,  denique  tibiale  pede 
mutilatum  super  omnia  induatur. 

Quoniam  operatio  non  recte  inoculatio  dici 
potest  communicationem  dicere  malui.  In 
duobus  exemplis  mecum  bene  cessit,  atque 
veniam  lectoris  spero,  si  horum  historias  ut 
finem  hujus  tentaminis  subnectam. 

Primum  exemplum  puer  erat  sex  jam  men¬ 
ses  natus.  Tertio  die  post  brachium  frica¬ 
tum,  exanthema  sub  laneo  apparuit,  non  ta¬ 
men  extra  hanc  sedem  extensum.  Sexto  die 
evanuit,  quod  experimentum  spem  fefellisse 
me  suspicari  impulit.  Sed  die  octavo  puer 
lac  matris  crebro  evomuit,  inquies  proxima 
nocte,  atque  die  sequente,  cutis  calore,  ocu- 

Iis  humidis,  sternutatione  evidenter  affectus 
est.  Decimo  maculas  aliquas  in  facie  et  pec¬ 
tore  conspexi  quas  rubeola  esse  facile  re¬ 
cognovi,  Decimo  tertio  adhuc  visibiles  fue¬ 
runt,  sed  nullo  quidem  tempore  valde  dis- 
colores  fuissent.  Ab  aspectu  pueri  in  die 
decimo  quarto  nemo  eum  Rubeolam  subiisse 
credidisset. 

In  alio  exemplo  non  eadem  mihi  fuit  op¬ 
portunitas  progressum  in  primis  temporibus 
morbi  vestigandi  :  officium  enim  proximo 
post  contagium  communicatum  die  me  ali¬ 
quam  distantiam  adire  coegit,  unde  cum  non 
ante  diem  decimum  redirem  eruptionem  val¬ 
de  manifestam  inveni.  Proximo  deinceps  die 
evanuit,  atque  morbus  nullum  ingratum  post 
se  vestigium  reliquit.  eoioqg  ahoto9l 
,fimmndi]8  aiamnnaot  suiiui 

